ธอส.ออกเงินฝากเจ้าสัว ดอกเบี้ยสูงเอาใจวัยชรา
ธอส.ออกเงินฝากออมทรัพย์เจ้าสัว ให้ดอกเบี้ยสูงสุด 1.8% รับดอกเบี้ยเป็นรายเดือนได้
4 ก.ค. 2560

ธอส.ออกเงินฝากออมทรัพย์เจ้าสัว ให้ดอกเบี้ยสูงสุด 1.8% รับดอกเบี้ยเป็นรายเดือนได้นายฉัตรชัย ศิริไล กรรมการผู้จัดการ ธนาคารอาคารสงเคราะห์ (ธอส.) เปิดเผยว่า ธอส.เพิ่มทางเลือกให้แก่ผู้สูงวัยที่ต้องการเก็บออมเงิน พร้อมได้ผลตอบแทนในระดับที่เหมาะสมและไม่มีความเสี่ยง โดยได้ออกผลิตภัณฑ์เงินฝากออมทรัพย์เจ้าสัว รับอัตราดอกเบี้ยสูงสุด 1.8%  โดยเงินฝากไม่เกิน 5 ล้านบาท รับดอกเบี้ย 1.6% เงินส่วนที่ฝากในช่วงตั้งแต่ 5-20 ล้านบาท ให้ดอกเบี้ย 1.8% และเงินส่วนที่ฝากในช่วงตั้งแต่ 20 ล้านบาทขึ้นไป จ่ายดอกเบี้ย 1.5% เป็นบัญชีออมทรัพย์ที่สามารถฝาก-ถอนได้และรับดอกเบี้ยเงินฝากรายเดือน เงื่อนไขเพียงเปิดบัญชีเงินฝากครั้งแรก ขั้นต่ำ 1 หมื่นบาท และมีอายุ 60 ปี บริบูรณ์ขึ้นไปในวันที่เปิดบัญชี รับฟรีบัตรเอทีเอ็มพร้อมได้รับการยกเว้นค่าธรรมเนียมการออกบัตรและค่าธรรมเนียม รายปีในปีแรกทั้งนี้ เงินฝากออมทรัพย์เจ้าสัว เริ่มเปิดให้บริการแก่ผู้ที่สนใจเปิดบัญชีได้ทุกสาขาของธนาคารทั่วประเทศตั้งแต่วันที่ 3 ก.ค.-29 ธ.ค.นี้